اوزبیکستان بیلن قزاقستان اورته سیده گی ستراتیژیک شریکلیک مناسبتلری اتفاقلیک درجه سیگه کوتریله دی.
قزاقستان جمهور باشلیغی قاسم جومرت توکه یف، رسمی سفر آرقه لی اوزبیکستانگه باریب کسبداشی شوکت میرضیایف بیلن اوچره شدی. ایککی کسبداش یوزمه یوز و هیئاتلر ارار اوچره شوولر اوتکزدی.
میرضیایف،
"خلقلریمیزنینگ تاریخی و قسمتی بیر بیری بیلن محکم باغلیق، بیزلر ایت و تیرناق کبی باغلنگن خلقلرمیز. مسئله لریمیزگه هم بیرگه لیکده ییچیم تاپه میز" دیدی.
میرضیایف تیناون کونی قول قویگن متفقلیک کیلیشووی و دولت چیگره لری نینگ چیزیلیشی بوییچه کیلیشوونینگ تاریخی حجتلردن عبارت ایکن لیگینی، اوزبیکستان – قزاقستان مناسبتلریده ینگی بیر باسقیچ نینگ باشله ته جگینی و اوزارا ستراتیژیک شریکلیک مناسبتلرینی اتفاقلیک درجه سیگه کوتره جگینی قید ایتدی.
توکه یف ایسه اوزارا مناسبتلرنینگ یوکسک سویه ده بولیشی نینگ ممنونیت بیرووچی ایکن لیگینی تیلگه آلدی.
"قزاقستان و اوزبیکستان خلقلریمیزنینگ اورتاق تاریخی و قرداشلیک رشته لریگه اساسلنگن مستحکم مناسبتلر اورنه ته دی" دیب ایتدی.
توکه یف قول قوییلگن کیلیشوولرنینگ اوزارا مناسبتلرده ینگی افقلر آچه جگینی و ایککی اولکه نینگ تاباره یقینلشتیره جگینی معلوم قیلدی.
عیندمده ایککی اولکه اورته سیده اورته آسیا خلق ارا صناعت همکارلیک مرکزینی ایجاد ایتیشلیشی بوییچه بیتیم گه و اطرافنی سقلش، تعلیم، ستراتیژیک ینگیلیکلر، الکترونیک تجارت، اورمانچیلیک، انرژی، کیمیا، ترانسپورت، لوجستیک ساحه لریده همکارلیک کیلیشوولری بیلن بیر قطارده ایککی اولکه نینگ منطقه لری اورته سیده همکارلیک نینگ رواجلنتیریلیشی بوییچه یول خریطه سینی اوز ایچی گه آلگن 15 ته حجت گه قول قوییلدی.
حادثه پایتخت تاشکینت ده یوزبیرگن
